19 A re sekaseke kgakololo e nngwe e e lorato e Jesu a neng a re e naya. Fa Jesu a ne a bontsha bogolo jwa bopelonomi jwa ga Jehofa o ile a re: “Fa lo rata ba ba lo ratang, go na le tlotlo efe mo go lona? Gonne le e leng baleofi ba rata ba ba ba ratang. Mme fa lo dira molemo mo go ba ba lo direlang molemo, tota go na le tlotlo efe mo go lona? Le e leng baleofi ba dira seo. Gape, fa lo adima batho kwantle ga morokotso ba lo solofelang go amogela mo go bone, go na le tlotlo efe mo go lona? Le e leng baleofi ba adima baleofi kwantle ga morokotso gore ba tle ba boelwe ke mo go lekanang. Go na le moo, tswelelang lo rata baba ba lona le go dira molemo le go adima batho kwantle ga morokotso, lo sa solofele go boelwa ke sepe; mme maduo a lona a tla nna magolo, mme lo tla nna bomorwa Mogodimodimo, ka gonne o pelonomi mo go ba ba sa lebogeng le ba ba boikepo. Tswelelang lo le kutlwelobotlhoko, fela jaaka Rraalona a le kutlwelobotlhoko.”—Luke 6:32-36.